Arbeidskrav+1

Olivengrønn veske sydd sammen av ulike deler kalveskinn utenpå, stoff i hvitt og brunt inni. Fargene på innsiden står i stil med fargen på utsiden.
 * God design: Baggy veske fra Maanii by Adax. **

Veskens funksjon er å kunne ha med seg ulike ting rundt omkring. Innsiden har flere rom som gjør at en kan ha tingene sine adskilt fra hverandre. De ulike rommene har også ulike størrelse som gjør at en lettere kan finne igjen tingene sine. De to største rommene er romslige slik at en kan bære med seg bøker i A4format. De to store rommene er adskilt med et smalt rom som kan lukkes med glidelås. Et lite rom i “ryggen” på vesken gjør det naturlig å ha for eksempel mobil eller lommebok der.

Utsiden er altså av kalveskinn og den består av ulike store flater som er sydd sammen slik at veskens form blir rund og får en baggy følelse. Når den bæres crossover ryggen former vesken seg etter ryggen, dette gjør at den er god å bære. Vesken lukkes med glidelås og har også to “klaffer” som legger seg naturlig over glidelåsen slik at den blir ganske regntett samtidig som at ting ikke så lett kan falle ut. Kalveskinnet er mykt men samtidig holdbart og vil gjøre at vesken bade tåler mer innhold samtidig som den ytre flatten tåler å bli brukt godt. Overflaten er myk å ta på selv om det er dekor i form av en grov søm og maljer i endene av sømmene. Dekorsømmene og maljene er satt symmetrisk på i forhold til hverandre på det som naturlig blir yttersiden av vesken. Dette gjør at vesken får en fremside og en bakside når en bærer den. Kalveskinnet og stoffet inni er mykt, derfor vil formen på vesken forandre seg etter det som er inni vesken.

Vesken er ganske stor og har varierbar “hank” som gjør at den kan bæres over skulderen eller crossover etter behov.

Jeg synes designet på denne vesken er god fordi det er god plass samtidig som vesken bæres fint selv om den ikke er full av ting. Det er fint at stroppen kan varieres i lengde slik at den kan bæres på ulike måter. Den er i ordentlig skinn som gjør at den tåler litt vann og kan brukes i ulikt vær. Prisen på denne vesken ligger på mellom 1000 – 1500.

Kulturellt er veske noe som de fleste damer og flere og flere menn bruker i dag. Det er vanlig å ha en veske som etter hvert inneholder alt det en trenger i løpet av en dag. Veskene kan enten brukes bare som et hjelpemiddel for å kunne få med seg alt en trenger, da kan det ofte være enklere å ha på seg en sekk. Minst like viktig er det for mange at vesken skal være en del av ditt antrekk, at den skal si noe om hvem du er med tanke på kvalitetsbevissthet, merkebevissthet, yrke, sosial omgangskrets m.m.

Kartong til en liter soyamelk, 29 kr. Formen er en rektangulær kube med skrukort på toppen og sømmen til pappen er tydelig. Den er lagt med et vokset lag på utsiden og har trolig en inside av samme type slik at den er tett. Det er lett å se hva kartongen inneholder da dette står klart og tydelig på utsiden med ingrediensliste og oversikt over næringsinnhold.
 * Dårlig design: Soyamelkkartong fra Synnøve. **

Synnøve sin logo med den karakteristiske budeien med sin ku, snødekte fjell og frisk melk i en trebalje viser at dette er noe friskt og blir som et glansbilde på den gode norske melken Selv om innholdet er laget av soya og ikke av vanlig kumelk…

Utformingen av ordet “soya” star som en kontrast til den strenge rektangulære kartongen. Bokstavene er skrevet i en snirklende form og har dekor av blader tre steder. Bladene er trolig bilde på soyaplantens blader. Ordet er skrevet i en kar og tydelig blåfarge. En litt lysere blåfarge er også brukt i bakgrunnen. Den blå bakgrunnen viser frisk melk “i bevegelse” mot en helt hvit bakgrunn.

Soymelkkartongen har en rund skrukort på toppen av kuben. Det runde kan også stå som en kontrast til den rektangulære kartongen. Skrukorten har en diameter på ca 2 cm.

Alt ser tilsynelatende friskt og fint ut. Problemet oppstår når en skal helle noe ut av tuten. Det er veldig vanskelig å helle uten å søle. Dette kommer av at når det ikke er noe luft som kommer til mens en heller, så vil melken skvulpe ut og det blir melk også alle andre steder enn i glasset eller skålen.